**Skema til brug for virksomheder der skal dokumentere pålidelighed vedrørende ubetalt, forfalden gæld til det offentlige jf. udbudslovens § 135, stk. 3 og § 137, stk. 1, nr. 6.**

**Del I: Oplysninger om den udelukkede virksomhed**

|  |  |
| --- | --- |
| **2.1: Virksomhedens identitet** | **Svar** |
| Virksomhedens navn: | [ ] |
| Kontaktperson hos virksomheden: | Navn: [ ]  Telefon: [ ]  E-mail: [ ] |
| CVR-nummer eller tilsvarende nationalt virksomheds identifikationsnummer: | [ ] |
| Eventuelt støttende enheder eller konsortieparter | [ ] |

**Del II: Vedhæftelse af dokumentation for pålidelighed**

Dette skema har til formål at understøtte, at virksomheden korrekt dokumenterer, at den ikke længere har ubetalt, forfalden gæld til det offentlige.

Virksomheden kan fx dokumentere dette ved at:

1. fremvise dokumentation på, at den forfaldne gæld er betalt, eller
2. fremvise en indgået aftale mellem det offentlige og virksomheden om en afviklingsordning, som er overholdt.

I begge tilfælde skal Konkurrence- og Forbrugerstyrelsen kunne verificere størrelsen af den forfaldne gæld, og hvad virksomheden har betalt eller har indgået en afviklingsordning om, eller at den forfaldne gæld er betalt.

I tilfælde hvor den forfaldne gæld er betalt, vil den mest oplagte form for dokumentation være en opdateret kopi af virksomhedens Skattekonto, hvoraf det fremgår, at kontoens saldo er nedbragt til nul. Hvis kopien af Skattekontoen ikke er opdateret med den foretagne indbetaling, kan dokumentationen, ud over kopien af Skattekontoen, bestå af en betalingskvittering. Det vil ikke være tilstrækkeligt at fremvise en betalingskvittering, hvoraf alene det betalte beløb fremgår, idet Konkurrence- og Forbrugerstyrelsen skal kunne verificere, at beløbet svarer til den ubetalte, forfaldne gæld til det offentlige.

I tilfælde hvor der er indgået en afviklingsordning mellem det offentlige og virksomheden, vil den mest oplagte form for dokumentation være en opdateret kopi af virksomhedens Skattekonto, som viser de seneste posteringer og saldoen, samt en kopi af aftalen om afviklingsordningen og eventuelt de seneste betalingskvitteringer.

De informationer, herunder personfølsomme oplysninger, som Konkurrence- og Forbrugerstyrelsen modtager, behandler styrelsen i overensstemmelse med de gældende regler i EU’s databeskyttelsesforordning samt databeskyttelsesloven.

|  |  |
| --- | --- |
| **Dokumentation for størrelsen på ubetalt forfalden gæld til det offentlige** | **Anfør bilagsnummer** |
| Angiv her dokumentation for størrelsen på den ubetalte, forfaldne gæld, som virksomheden har/havde til det offentlige. | Anfør her bilagsnummer, der dokumenterer beløbets størrelse:  Bilagsnummer: [……..] |

|  |  |
| --- | --- |
| **Angiv venligst, hvilke af nedenstående tiltag virksomheden har gennemført** | **Afkryds og anfør eventuelt bilagsnummer** |
| **Har virksomheden betalt sin forfaldne gæld til det offentlige?**  Virksomheden skal kunne dokumentere, at den ikke længere har ubetalt, forfalden gæld til det offentlige. Virksomheden kan fx dokumentere dette gennem et skærmbillede af virksomhedens Skattekonto.  Af skærmbillede bør saldo, dato, CVR-nummer og virksomhedens navn fremgå. | **Ja**  **Nej**  **Ikke relevant**  Hvis ja: Anfør nedenfor, hvilke bilagsnumre der understøtter, at virksomheden har betalt sin ubetalte, forfaldne gæld til det offentlige.  Bilagsnummer: [……..] |
| **Har virksomheden indgået en afviklingsordning med det offentlige?**  En afviklingsordning kan dokumenteres ved selve aftalen om afvikling af gælden, hvoraf der bør fremgå, dato for indgåelse af aftalen, samt navnet på den offentlige myndighed og virksomheden inkl. CVR-nummer. | **Ja**  **Nej**  **Ikke relevant**  Hvis ja: Anfør nedenfor, hvilke bilagsnumre der understøtter, at virksomheden har indgået en afdragsordning/afbetalingsordning  Bilagsnummer: [……..] |